CELEX: 32022R0977
Language: ro
Date: 2022-06-22 00:00:00
Title: Regulamentul de punere în aplicare (UE) 2022/977 al Comisiei din 22 iunie 2022 de acceptare a două cereri de acordare a tratamentului de nou producător-exportator cu privire la măsurile antidumping definitive instituite la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (UE) 2016/1036 al Parlamentului European și al Consiliului și de modificare a Regulamentului de punere în aplicare (UE) 2017/325 al Comisiei

24.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 167/55
               
            
         REGULAMENTUL DE PUNERE ÎN APLICARE (UE) 2022/977 AL COMISIEI
         din 22 iunie 2022
         de acceptare a două cereri de acordare a tratamentului de nou producător-exportator cu privire la măsurile antidumping definitive instituite la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (UE) 2016/1036 al Parlamentului European și al Consiliului și de modificare a Regulamentului de punere în aplicare (UE) 2017/325 al Comisiei
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”),
         având în vedere Regulamentul de punere în aplicare (UE) 2017/325 al Comisiei din 24 februarie 2017 de instituire a unei taxe antidumping definitive la importurile de fire de mare rezistență din poliester originare din Republica Populară Chineză (2), în special articolul 2,
         întrucât:
         A.   MĂSURI ÎN VIGOARE
         
                     (1)
                  
                  
                     La 29 noiembrie 2010, Consiliul a instituit o taxă antidumping definitivă asupra importurilor de fire de mare rezistență din poliester („produsul în cauză”) originare din Republica Populară Chineză („RPC”), prin Regulamentul de punere în aplicare (UE) nr. 1105/2010 al Consiliului („regulamentul inițial”) (3).
                  
               
                     (2)
                  
                  
                     La 26 februarie 2017, în urma unei reexaminări efectuate în perspectiva expirării măsurilor în temeiul articolului 11 alineatul (2) din regulamentul de bază, Comisia a prelungit măsurile din regulamentul inițial cu încă cinci ani prin Regulamentul de punere în aplicare (UE) 2017/325.
                  
               
                     (3)
                  
                  
                     În ancheta care a condus la instituirea taxelor antidumping (denumită în continuare „ancheta inițială”), pentru anchetarea producătorilor-exportatori din RPC s-a aplicat eșantionarea, în conformitate cu articolul 17 din regulamentul de bază. Producătorii-exportatori care au cooperat și care nu au fost incluși în eșantion sunt enumerați în anexa la Regulamentul de punere în aplicare (UE) 2017/325.
                  
               
                     (4)
                  
                  
                     Pentru producătorii-exportatori din RPC incluși în eșantion, Comisia a instituit niveluri individuale ale taxei antidumping, cuprinse între 0 % și 9,8 %, asupra importurilor de produs în cauză. Pentru producătorii-exportatori cooperanți care nu au fost incluși în eșantion, a fost instituit un nivel al taxei de 5,3 %.
                  
               
                     (5)
                  
                  
                     În conformitate cu articolul 4 din regulamentul inițial, Comisia poate modifica anexa la regulamentul respectiv, acordând unui nou producător-exportator nivelul taxei aplicabile societăților comerciale cooperante neincluse în eșantion, oricărui nou producător-exportator din RPC care îi furnizează Comisiei suficiente elemente de probă care să ateste că:
                     
                                 (a)
                              
                              
                                 nu a exportat produsul în cauză către Uniune în cursul perioadei de anchetă pe baza căreia s-au instituit măsurile, și anume marți, 1 iulie 2008-marți, 30 iunie 2009 („perioada anchetei inițiale”) („prima condiție TNPE”);
                              
                           
                                 (b)
                              
                              
                                 nu este afiliat niciunui exportator sau producător din RPC care face obiectul măsurilor antidumping instituite prin regulamentul inițial („a doua condiție TNPE”); și
                              
                           
                                 (c)
                              
                              
                                 a exportat efectiv în Uniune produsul în cauză după încheierea perioadei anchetei inițiale sau și-a asumat o obligație contractuală irevocabilă de a exporta o cantitate importantă în Uniune („a treia condiție TNPE”).
                              
                           
               B.   CERERI DE ACORDARE A TRATAMENTULUI DE NOU PRODUCĂTOR-EXPORTATOR
         
                     (6)
                  
                  
                     Societățile Fujian Billion Polymerization Fiber Technology Industrial Co., Ltd. și Zhejiang Sanwei Material Technology Co., Ltd. (denumite în continuare „solicitanții”) au prezentat Comisiei o cerere de acordare a tratamentului de nou producător-exportator („TNPE”). Solicitanții au susținut că îndeplinesc toate cele trei condiții prevăzute la articolul 4 din regulamentul inițial (denumite în continuare „condițiile TNPE”).
                  
               
                     (7)
                  
                  
                     Pentru a stabili dacă solicitanții îndeplinesc condițiile pentru acordarea TNPE, Comisia a trimis mai întâi un chestionar solicitanților, cerând dovezi din care să reiasă că îndeplinește condițiile TNPE.
                  
               
                     (8)
                  
                  
                     În urma analizării răspunsurilor la chestionar, Comisia a solicitat informații și documente justificative suplimentare, care au fost furnizate de solicitanți.
                  
               
                     (9)
                  
                  
                     Comisia a căutat să verifice toate informațiile pe care le-a considerat necesare pentru a stabili dacă solicitanții îndeplinesc condițiile TNPE. În acest scop, Comisia a analizat dovezile prezentate de solicitanți în răspunsul său la chestionar, prin consultarea mai multor baze de date online, printre care Orbis (4), precum și prin verificarea încrucișată a informațiilor furnizate de societatea comercială respectivă cu informațiile disponibile publicului pe internet. În paralel, Comisia a informat, de asemenea, industria de profil din Uniune cu privire la cererea solicitanților și a invitat-o să prezinte eventuale observații, dacă se consideră necesar. Industria din Uniune nu a prezentat observații cu privire la respectarea de către solicitanți a condițiilor TNPE.
                  
               C.   ANALIZAREA CERERILOR
         
            Fujian Billion Polymerization Fiber Technology Industrial Co., Ltd. (denumită în continuare „Billion”)
         
         
                     (10)
                  
                  
                     În ceea ce privește prima condiție TNPE, în cursul perioadei anchetei inițiale, Billion nu aveau nicio capacitate de producție de fire industriale și, prin urmare, nu au exportat în Uniune. Billion au investit în această capacitate de producție începând din 2019 (5). Prin urmare, în absența unor dovezi contrare, solicitantul îndeplinește această condiție.
                  
               
                     (11)
                  
                  
                     În ceea ce privește cea de a doua condiție TNPE, Comisia a stabilit că Billion nu este afiliat niciunui producător-exportator chinez care face obiectul măsurilor antidumping inițiale. În plus, Comisia a examinat acționarii societății Billion și niciunul dintre aceștia nu face obiectul măsurilor antidumping instituite prin regulamentul inițial. Prin urmare, solicitantul îndeplinește această condiție.
                  
               
                     (12)
                  
                  
                     În ceea ce privește a treia condiție privind TNPE, Comisia a stabilit că solicitantul a exportat în Uniune în 2021, prin urmare, după perioada anchetei inițiale. Billion a prezentat facturi, o listă de colisaj, un conosament și o chitanță de plată pentru o comandă efectuată în 2021 de societăți situate în Belgia și în Țările de Jos. Prin urmare, Billion îndeplinește această condiție.
                  
               
                     (13)
                  
                  
                     În consecință, Billion îndeplinește toate cele trei condiții pentru acordarea TNPE, iar cererea trebuie să fie acceptată. În consecință, solicitantul trebuie să facă obiectul unei taxe antidumping pentru societățile comerciale cooperante care nu au fost incluse în eșantionul anchetei inițiale.
                  
               
            Zhejiang Sanwei Material Technology Co., Ltd. (denumită în continuare „Sanwei”)
         
         
                     (14)
                  
                  
                     În ceea ce privește prima condiție TNPE, Comisia a stabilit că, într-adevăr, solicitantul nu a exportat către Uniune în cursul perioadei anchetei inițiale, deoarece Sanwei a fost înființată în octombrie 2017. Prin urmare, în absența unor dovezi contrare, solicitantul îndeplinește această condiție.
                  
               
                     (15)
                  
                  
                     În ceea ce privește cea de a doua condiție TNPE, Comisia a stabilit că Sanwei nu este afiliat niciunui producător-exportator chinez care face obiectul măsurilor antidumping inițiale. În plus, Comisia a examinat acționarii societății Sanwei și niciunul dintre aceștia nu face obiectul măsurilor antidumping instituite prin regulamentul inițial. Prin urmare, solicitantul îndeplinește această condiție.
                  
               
                     (16)
                  
                  
                     În ceea ce privește a treia condiție privind TNPE, Comisia a stabilit că solicitantul a exportat în Uniune în 2021, după perioada anchetei inițiale. Sanwei a prezentat facturi, o listă de colisaj, un conosament și o chitanță de plată pentru o comandă efectuată în 2021 de o societate germană. Prin urmare, Sanwei îndeplinește această condiție.
                  
               
                     (17)
                  
                  
                     În consecință, Sanwei îndeplinește toate cele trei condiții pentru acordarea TNPE, iar cererea trebuie să fie acceptată. În consecință, solicitantul trebuie să facă obiectul unei taxe antidumping pentru societățile comerciale cooperante care nu au fost incluse în eșantionul anchetei inițiale.
                  
               D.   COMUNICAREA CONSTATĂRILOR
         
                     (18)
                  
                  
                     Solicitanții și industria de profil din Uniune au fost informați cu privire la faptele și la considerentele esențiale pe baza cărora s-a considerat adecvat să se acorde societăților comerciale Fujian Billion Polymerization Fiber Technology Industrial Co., Ltd. și Zhejiang Sanwei Material Technology Co., Ltd. taxa antidumping aplicabilă societăților comerciale cooperante care nu au fost incluse în eșantionul anchetei inițiale.
                  
               
                     (19)
                  
                  
                     Părților li s-a acordat posibilitatea de a prezenta observații. Nu au fost primite observații.
                  
               
                     (20)
                  
                  
                     Prezentul regulament este conform cu avizul comitetului instituit prin articolul 15 alineatul (1) din Regulamentul (UE) 2016/1036,
                  
               ADOPTĂ PREZENTUL REGULAMENT:
         
            Articolul 1
            Următoarele societăți sunt adăugate la lista producătorilor-exportatori din Republica Populară Chineză din anexa la Regulamentul de punere în aplicare (UE) 2017/325:
            
                        Societate
                     
                     
                        Cod adițional TARIC
                     
                  
                        Fujian Billion Polymerization Fiber Technology Industrial Co., Ltd.
                     
                     
                        A977
                     
                  
                        Zhejiang Sanwei Material Technology Co., Ltd.
                     
                     
                        A977
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 iunie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  JO L 49, 25.2.2017, p. 6.
         
            (3)  JO L 315, 1.12.2010, p. 1.
         
            (4)  Orbis este un furnizor de date la nivel mondial în materie de informații corporative care acoperă peste 220 de milioane de societăți comerciale din întreaga lume. El oferă în principal informații standardizate privind societăți comerciale private și structuri corporative.
         
            (5)  https://www.oerlikon.com › ecoma › files › 2020-07_OBA_Billion_IDY_en.pdf